# Andratx

### De Viquipèdia

Andratx

Imatge:Escut Andratx.jpg
(Escut oficial)

Localització
Mallorca
Dades municipals
Gentilici | andritxol/andritxola
Població (2006) | 10.410 hab.
Superfície | 81,46 km²
Densitat (2006) | 127,79 hab./km²
Altitud | 101 m
Entitats de població | 5
Patró de la ciutat/vila | Sant Pere
Batlle/essa | Francesc Femenías Calafat (PSOE) (2007)

Andratx és un municipi del sud-oest de Mallorca, a la comarca de la Serra de Tramuntana. Limita a l'oest amb Calvià, al nord-est amb Estellencs i amb el Mediterrani al nord, oest i sud. El municipi està format per cinc nuclis de població: Andratx, Port d'Andratx, s'Arracó, Sant Elm i Camp de Mar. Andratx és un dels municipis de Mallorca amb més percentatge de residents estrangers, aproximadament una quarta part de la població.

## [edita] Geografia

El municipi d'Andratx està situat a l'extrem sud-occidental de la Serra de Tramuntana, la serralada més important de l'illa. Cap al migjorn del municipi, hi trobem una sèrie de valls, on hi ha els nuclis de població. La part nord del municipi es muntanyosa i agresta, i està pràcticament despoblada. El punt més elevat, a 927 m, és la Mola de l'Esclop o "Sa Madona", com se la denomina popularment a causa de la seva forma, que sembla una dona ajaguda amb les mans al pit.

## [edita] Clima

El clima no és diferent al de la resta de Mallorca, típicament mediterrani. Els estius són càlids i els hiverns temperats. Les precipitacions tampoc no són gaire abundants i oscil·len entorn dels 500 mm anuals. El percentatge d'humitat és elevat.

## [edita] Demografia

Evolució demogràfica
1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2006
--- | --- | --- | --- | --- | --- | --- | --- | --- | --- | --- | ---
6516 | 6262 | 6113 | 5778 | 5077 | 3768 | 4113 | 6043 | 6336 | 6869 | 9034 | 10410

### [edita] Població

Entitat de població | Habitants (2006)
--- | ---
Andratx | 6.516
Camp de Mar | 188
Port d'Andratx | 2.676
S'Arracó | 716
Sant Elm i Sa Dragonera | 314

## [edita] Economia

La pricipal activitat en l'actualitat és el turisme. En el municipi han estiuejat i estiuegen un gran nombre de personatges famosos, com ara l'ex-model Claudia Schiffer, els ex-presidents Felipe González i Adolfo Suárez, el ja difunt presentador de televisió Joaquín Prat, el cineasta Guy Hamilton o la cantant d'òpera Régine Crespin, entre d'altres.

L'agricultura i la pesca han quedat reduïdes gairebé per al consum domèstic. Els principals cultius són les ametlles, les garroves, les figues i els cítrics (fruiters). També s'hi elaboren els vins "Santa Caterina". La pesca també és principalment de caire particular. Molts andritxols surten a pescar en els seus moments lliures amb un llaüt, una mena d'embarcació típicament mallorquina. La indústria és inexistent en el municipi des de fa molts anys, però la gent gran encara recorda algunes fàbriques. Les més famoses foren les de sabó, que s'exportava internacionalment.

## [edita] Art

Els principals monuments del municipi són l'església de Santa Maria d'Andratx, l'església de la Mare de Déu del Carme del Port d'Andratx, l'església de s'Arracó, el Castell de Son Mas (actual ajuntament) i l'antic convent trapenc, avui en ruïnes. També queden algunes torres de vigilància, com la de la Mola al Port i la de Cala en Basset a Sant Elm. Alguns monuments, com ara la Torre del Port i el Castell de Son Orlandis, són de propietat privada. A més, hi ha dos museus al municipi: el centre cultural d'Andratx, situat al barri de Sa Coma, al nord d'Andratx, i el Museu Liedtke al Port.

## [edita] Entorn Natural

Al municipi hi trobem l'illot de Sa Dragonera, Parc Natural des de 1995. S'hi pot accedir fàcilment per via marítima, ja que nombroses empreses es dediquen al transport fins a l'illa. També cal destacar el lloc conegut com La Trapa, que pertany al GOB (Grup d'Ornitologia Balear) i està realitzant una important tasca de recuperació de la zona des del terrible incendi forestal que sofrí l'any 1994.

Andratx, vist des de Garrafa.

## [edita] Enllaços externs

- Pàgina de l'Ajuntament
- Informació de l'Institut Balear d'Estadística
- Reserva Natural de la Trapa
- Parc Natural de Sa Dragonera
- Guia Cultural d'Andratx

A aquest article de les Balears li manquen les seves coordenades corresponents.
Podeu ajudar la Viquipèdia afegint-les-hi.
Obtingut de "http://ca.wikipedia.org../../../a/n/d/Andratx.html"

Categories: Municipis mallorquins | Articles mancats de coordenades de les Balears

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Bahasa Indonesia
- Italiano
- Nederlands
- Português
- Türkçe